Diari Oficial de la Generalitat Valenciana


Sumari del DOGV 9247, del 31-12-2021 (2021/13720)

RESOLUCIÓ de 16 de desembre de 2021, de la consellera de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió de serveis públics per concert per a la realització de tècniques de diagnòstic per imatge mitjançant ressonància magnètica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9247

Data del DOGV
:   31-12-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/13536


Data del document
:   16-12-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * personal
    * concurs administratiu

RESOLUCIÓ de 16 de desembre de 2021, de la consellera de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió de serveis públics per concert per a la realització de tècniques de diagnòstic per imatge mitjançant ressonància magnètica. [2021/13455]  
El Decret 200/2021, de 10 de desembre, del Consell, de regulació en matèria de personal dels efectes de l'extinció del contracte de gestió de serveis públics per concert per a la realització de tècniques de diagnòstic per imatge mitjançant equips de ressonància magnètica, preveu en el seu article 2.1 que el dia 15 de desembre de 2021, la Generalitat, a través de la conselleria amb competències en matèria de sanitat, se subrogarà en la condició d'ocupador del personal necessari d'entre les persones treballadores que l'UTE ERESCANNER SALUT va incorporar per a executar els serveis objecte del contracte de gestió de serveis públics per concert per a la realització de tècniques de diagnòstic per imatge mitjançant equips de ressonància magnètica, en virtut d'un contracte de treball, ja fora temporal o indefinit, subscrit a l'empara de l'Estatut dels Treballadors, i que continuen prestant aquest servei en la data de la reversió.   
L'article 2.3 de l'esmentat decret estableix que la relació de personal objecte de subrogació s'aprovarà mitjançant resolució de la persona titular de la conselleria amb competències en matèria de sanitat. Així mateix, es preveu que en aquesta resolució es recollirà, prenent com a referència la data de reversió del servei a l'Administració, la relació del personal subrogat amb contracte de treball indefinit, les dades personals d'identificació i categoria professional segons el conveni col·lectiu que els resulte d'aplicació. S'entendrà també comprés en el personal objecte de subrogació el que, no trobant-se en l'exercici efectiu de les seues activitats i funcions, tinguera dret a la reserva del seu lloc de treball de conformitat amb el conveni col·lectiu.  
  
D'altra banda, l'article 2.4 del Decret 200/2021 preveu que aquesta resolució comprendrà igualment al personal amb contracte de treball temporal que estiguera vigent a l'entrada en vigor del decret, i que en tot cas s'haguera formalitzat amb anterioritat a la data de reversió del servei a l'Administració, sempre que aquell contracte temporal tinguera per objecte la substitució d'una persona amb dret a la reserva del lloc de treball i que, en el moment d'aquesta entrada en vigor, tinga dret a la subrogació per compliment dels requisits contemplats en l'article 2.2 del mateix decret.  
Finalment, la disposició addicional sisena del Decret 200/2021 preveu que la resolució aprovant la relació de personal objecte de subrogació es dicte en el termini màxim d'un mes des de l'entrada en vigor del citat decret, amb indicació de les dades personals d'identificació i la categoria professional, sense perjudici de la plena eficàcia de la subrogació en data 15 de desembre de 2021.  
Per tot això, i en virtut del que es preveu en el Decret 200/2021, de 10 de desembre, del Consell, de regulació en matèria de personal dels efectes de l'extinció del contracte de gestió de serveis públics per concert per a la realització de tècniques de diagnòstic per imatge mitjançant equips de ressonància magnètica, resolc  
  
Primer  
Aprovar la relació de personal laboral amb contracte de treball indefinit que és objecte de subrogació després de l'extinció del contracte de gestió de serveis públics per concert per a la realització de tècniques de diagnòstic per imatge mitjançant equips de ressonància magnètica, segons el que es preveu en l'article 2.3 del Decret 200/2021. Aquesta relació de personal laboral a extingir es recull en l'annex I.  
  
Segon  
Aprovar la relació de personal amb contracte de treball temporal vigent el 15 de desembre de 2021, l'objecte del qual siga la substitució de personal laboral subrogat amb contracte de treball indefinit i amb dret a la reserva del lloc de treball, d'acord amb el que es preveu en l'article 2.4 del Decret 200/2021. Aquesta relació de personal temporal substitut es recull en l'annex II.  
Tercer  
Ordenar la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar directament, en el termini de 2 mesos comptats des de l'endemà de la seua publicació, demanda laboral davant el Jutjat social corresponent, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, sense perjudici que les persones interessades puguen utilitzar, en el seu cas, qualsevol altra via que estimen procedent.  
  
València, 16 de desembre de 2021.- La consellera de Sanitat Universal i Salut Pública: Ana Barceló Chico.